CELEX: 52012DP0102
Language: lt
Date: 1332979200000
Title: Prašymas ginti Parlamento nario Luigi de Magistriso imunitetą 2012 m. kovo 29 d. Europos Parlamento sprendimas dėl prašymo ginti Luigi de Magistriso imunitetą ir privilegijas (2011/2098(IMM))

6.9.2013   
            
            
               LT
            
            
               Europos Sąjungos oficialusis leidinys
            
            
               CE 257/88
            
         2012 m. kovo 29 d., ketvirtadienisPrašymas ginti Parlamento nario Luigi de Magistriso imunitetą
   P7_TA(2012)0102
   2012 m. kovo 29 d. Europos Parlamento sprendimas dėl prašymo ginti Luigi de Magistriso imunitetą ir privilegijas (2011/2098(IMM))
   2013/C 257 E/13
   
      Europos Parlamentas,
   
               —
            
            
               atsižvelgdamas į 2011 m. gegužės 3 d. Luigi de Magistriso prašymą ginti jo imunitetą Milano teismui (Italija) nagrinėjant jo bylą, kuris buvo paskelbtas per 2011 m. gegužės 9 d. plenarinį posėdį,
            
         
               —
            
            
               išklausęs Luigi de Magistriso paaiškinimus, kaip nurodyta Darbo tvarkos taisyklių 7 straipsnio 3 dalyje,
            
         
               —
            
            
               atsižvelgdamas į Luigi de Magistriso rašytinius paaiškinimus, pateiktus pagal Darbo tvarkos taisyklių 7 straipsnio 3 dalį,
            
         
               —
            
            
               atsižvelgdamas į Protokolo Nr. 7 dėl Europos Sąjungos privilegijų ir imunitetų, pridėto prie Sutarties dėl Europos Sąjungos veikimo, 8 ir 9 straipsnius, 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),
            
         
               —
            
            
               atsižvelgdamas į Italijos Respublikos Konstitucijos 68 straipsnį,
            
         
               —
            
            
               atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto pranešimą (A7–0074/2012),
            
         
               A.
            
            
               kadangi Europos Parlamento narys Luigi de Magistris paprašė ginti jo Parlamento nario imunitetą Italijos teismui nagrinėjant jo bylą;
            
         
               B.
            
            
               kadangi Luigi de Magistriso prašymas susijęs su Giancarlo Pittelli vardu įteiktu šaukimu į Milano teismą dėl 2010 m. balandžio mėn. išleistoje Luigi de Magistriso knygoje „Prokuroro užpuolimas. Blogo teisėjo istorija“ (it. Assalto al PM, storia di un cattivo magistrato) pateiktų teiginių;
            
         
               C.
            
            
               kadangi, remiantis šaukimu į teismą, šie knygoje paskelbti teiginiai yra šmeižtas, todėl pateiktas reikalavimas atlyginti žalą;
            
         
               D.
            
            
               kadangi knyga buvo išleista tuomet, kai Luigi de Magistris buvo Europos Parlamento narys, nes buvo išrinktas 2009 m. Europos Parlamento rinkimuose;
            
         
               E.
            
            
               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo ir kadangi, remiantis šio Protokolo 9 straipsniu, Europos Parlamento nariai savo valstybės teritorijoje naudojasi imunitetais, kurie toje valstybėje yra suteikiami parlamento nariams;
            
         
               F.
            
            
               kadangi Luigi de Magistris nurodo minėtojo Protokolo 8 ir 9 straipsnius, tačiau 9 straipsnis netaikomas atsižvelgiant į Italijos Konstitucijos 68 straipsnį, taigi jis akivaizdžiai remiasi tik 8 straipsniu;
            
         
               G.
            
            
               kadangi, remiantis Parlamento nustatyta praktika, tai, kad teismo procesas yra civilinės ar administracinės teisės pobūdžio ar kad jame yra tam tikrų aspektų, kuriuos reglamentuoja civilinė ar administracinė teisė, per se netrukdo taikyti tuo straipsniu suteikiamo imuniteto;
            
         
               H.
            
            
               kadangi atsižvelgiant į šaukime į teismą nurodytus faktus ir Luigi de Magistriso rašytinius paaiškinimus, pateiktus Teisės reikalų komitetui, matyti, kad pateikti teiginiai tiesiogiai ir akivaizdžiai nesusiję su Luigi de Magistriso kaip Europos Parlamento nario pareigomis;
            
         
               I.
            
            
               kadangi Luigi de Magistris, išleisdamas minėtąją knygą, nevykdė savo kaip Europos Parlamento nario pareigų;
            
         
               1.
            
            
               nusprendžia neginti Luigi de Magistriso imuniteto ir privilegijų;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Italijos Respublikos valdžios institucijai ir Luigi de Magistrisui.
            
         
      (1)  Byla 101/63, Wagner prieš Fohrmann ir Krier, 1964 m. Rink. 195, byla 149/85 R. Wybot prieš E. Faure ir kt., 1986 m. Rink. 2391, byla T-345/05 Mote prieš Parlamentą, 2008 m. Rink. II-2849, sujungtos bylos C-200/07 ir C-201/07 Marra prieš De Gregorio ir Clemente, 2008 m. Rink. I-7929, byla T-42/06 Gollnisch prieš Parlamentą, 2010 m. Rink. II-3875 ir byla C-163/10 Patriciello (dar nepaskelbta Rink.).